**Tisztelt leendő Hallgatónk!**

Engedje meg, hogy ezúton gratuláljak sikeres felvételi eredményéhez, egyben örömmel üdvözöljem hallgatóink körében!

A **tanévnyitó ünnepség 2018. szeptember 3-án 10:00 órakor** a Fasori Gyülekezet Templomában (1071 Bp., Városligeti fasor 7.) kerül megrendezésre.

A következőkben tájékoztatom tanulmányai megkezdéséhez szükséges tennivalókról, egyúttal felhívom szíves figyelmét, hogy **Önt, szüleit és hozzátartozóit az évnyitón szeretettel várjuk**, de a többi alkalom: beiratkozás, szakos tájékoztató, stb. kizárólag a **felvett hallgató** kötelezettsége, ezért ezekre kérem, hogy **csak Ön jöjjön el!**

A **beiratkozás helye:** 1146 Budapest, Dózsa György út 25-27.

**A beiratkozás időpontja: 2018. augusztus 29-én (szerda)** az alábbiak szerint:

**13:00-13:20: Dékáni köszöntő, kari vezetés bemutatkozása. Helyszín:** 1146 Budapest, Dózsa György út 25-27. (udvar)

**13:30-tól:** Kötelező részvétellel szakos tájékoztatók, a következő termekben:

* **9. terem: Tanári [4-5 félév [angol nyelv és kultúra tanára]]**
* **10 A. terem: Tanári [2 félév [angol nyelv és kultúra tanára]]**
* **10 B. terem: Japanológia**
* **21. terem: Vallástudomány (nappali-levelező)**
* **22. terem: Történelem**
* **119A. terem: Tanári [2-4-5 félév [német nyelv és kultúra tanára]]**
* **119B. terem: Irodalom- és kultúratudomány**
* **120A. terem: Kommunikáció- és médiatudomány MA (nappali-levelező)**
* **120B. terem: Szociológia**
* **121B. terem: Tanári [2-4-5 félév [magyar mint idegen nyelv tanára]]**
* **211. terem: Művészettörténet (nappali-levelező)**
* **223. terem: Színháztudomány (nappali-levelező)**
* **225. terem: Tanári [2-4-5 félév [magyartanár]]**
* **226. terem: Tanári [2-4-5 félév [történelemtanár és állampolgári ismeretek tanára]]**
* **229./ A terem: Néderlandisztika 5 fő; tanári [2 félév [holland nyelv és kultúra tanára]]**
* **229./ B terem: Anglisztika (angol nyelven)**
* **231./ B terem: Német nyelv, irodalom és kultúra**

**14:30-tól a Tanulmányi Osztály iratkoztatása a következő beosztással**:

* **Tornaterem:** tanári [2-4-5 félév [angol nyelv és kultúra tanára]]

tanári [2 félév [holland nyelv és kultúra tanára]]

tanári [2-4-5 félév [német nyelv és kultúra tanára]]

tanári [2-4-5 félév [magyartanár]]

tanári [2-4-5 félév [magyar mint idegen nyelv tanára]]

tanári [2-4-5 félév [történelemtanár és állampolgári ismeretek tanára]]

**Iratkozás megkezdése előtt a TTK tart szakos tájékoztatót!**

* **Fsz. 11. terem:** Japanológia; Német nyelv, irodalom és kultúra; Anglisztika (angol nyelven); Néderlandisztika; Szociológia; Művészettörténet (nappali-levelező); Vallástudomány (nappali-levelező)
* **I. em. 120A. terem**: Kommunikáció- és médiatudomány MA (nappali-levelező)
* **II. em. 237. terem:** Színháztudomány (nappali-levelező); Történelem

**Kérem, hogy a beiratkozásra a kijelölt időpontban szíveskedjék pontosan megjelenni!**

A Tanulmányi és Vizsgaszabályzat 36.§-a rendelkezik a beiratkozásról és a tanulmányok folytatásának bejelentéséről. E szakasz (9) bekezdése szerint:

*„A beiratkozás kizárólag személyesen történhet.”* A hivatkozott szakasz (12) bekezdése szerint: *„Ha a hallgató a beiratkozási kötelezettségét elmulasztja, és utólagos beiratkozás iránti kérelmet határidőben nem terjeszt elő, úgy kizárólag új felvételi eljárással kerülhet be ismét az Egyetemre.”*

Indokolt és igazolt esetben, írásos meghatalmazással egy Ön által megbízott személy eljárhat ügyében.

**A kollégiumainkról a részletes tájékoztató és az elhelyezési kérelemhez szükséges jelentkezési lap elérhető**: a <http://www.kre.hu> -> BTK -> SZOLGÁLTATÁSAINK -> *Kollégiumok vagy az alábbi linkeken:*

**Benda Kálmán Bölcsészet- és Társadalomtudományi Szakkollégium**

Szakkollégium oldala: <http://www.kre.hu/btk/index.php/2015-10-20-12-46-08/2015-10-20-12-47-06/bkbtsz.html>

Szakkollégium felvételi fül: <http://www.kre.hu/btk/index.php/2015-10-20-12-46-08/2015-10-20-12-47-06/bkbtsz.html#s4>

A jelentkezési lap linkje: <http://www.kre.hu/btk/koliform/>

**Bethlen Gábor Kollégium - 1116 Budapest, Temesvár utca 16–18.**

<http://www.kre.hu/btk/index.php/2015-10-20-12-46-08/2015-10-20-12-47-06/bethlen-gabor-kollegium.html>

[Első éves hallgatóknak - jelentkezési lap - 2018/2019](http://www.kre.hu/btk/images/doc/Elsoeves_Karolis_hallgatoknak_2018-2019.pdf)

**Óbudai Diákhotel - 1037 Budapest, Kunigunda útja 25-27.**

<http://www.kre.hu/btk/index.php/2015-10-20-12-46-08/2015-10-20-12-47-06/obudai-diakhotel.html>

[Kollégiumi Felvételi Kérelem (első éves hallgatóknak) – 2018/2019](http://www.kre.hu/portal/images/doc/ODH-Kollegiumi_felveteli_kerelem_elso_eves_hallgatok_reszere_20180507.pdf)

A 2018/2019. tanév őszi félévének rendje honlapunkon is a tanulmányi hirdetményeknél megtalálható.

* **Regisztrációs hét 2018. szeptember 4-től szeptember 9-ig, a tárgyfelvétel időszaka szeptember 4. és szeptember 14. között lesz, az első tanítási nap pedig szeptember 10. (hétfő).**

**A beiratkozáshoz szükséges magával hozni** (Ügyeljen rá, hogy a fénymásolaton látható legyen minden sorszám, dátum, aláírás):

* a személyi igazolványát (annak mindkét oldaláról készítsen másolatot);
* 2 db igazolványképet (útlevél fénykép méretben /35x45 mm/ és minőségben) - a fényképek hátuljára nevét felvezetve;
* TAJ kártyáját (egy példány másolattal);
* lakcímkártya (egy példány másolattal);
* adókártyáját (egy példány másolattal) - aki nem rendelkezik adókártyával, az szíveskedjék iratkozásig beszerezni;
* **az önköltséges képzésre felvett hallgató az átutalt összegről szóló igazolást**;
* eredeti bizonyítványokat egy-egy példány másolattal (**érettségi bizonyítvány, OKJ-s bizonyítvány, oklevél, nyelvvizsga bizonyítvány, tanúsítvány**);

***Továbbá amennyiben több oklevéllel is rendelkezik, kérem, mindről hozzon fénymásolati példányt, ne csak arról, amelyik a felvételhez volt szükséges!***

Tájékoztatom, hogy a beiratkozáskor az alábbi dokumentumokat fogja kézhez kapni. Ezen dokumentumok a beiratkozás részét képezik, tehát átolvasása és aláírása után (iratkozás helyszínén) az intézménynél marad.

* Jognyilatkozat 2018;
* Nyilatkozat Tűzvédelmi Tájékoztatásról 2018;
* A Károli Gáspár Református Egyetem beiratkozott hallgatók fogadalma 2018;
* Beiratkozási lap 2018;
* Önköltséges hallgatók esetén Hallgatói szerződés;

Felhívom szíves figyelmét, hogy ezen dokumentumok megtekinthetők a hallgatói (Neptun) weben, bejelentkezve: Információ –> Általános nyomtatványok menüpontot kiválasztva. Itt megjelennek a letölthető, megtekinthető előbb felsorolt nyomtatványok.

**Ha a beiratkozási lapon található adatok nem felelnek meg a valóságnak, abban az esetben Adatmódosítás bejelentő kérvényt kell leadni, mely 2018. augusztus 1. 12:00-tól elérhető az Ügyintézés – Kérvények menüponton**.

**Adatmódosító kérvény leadásának menete,** [itt érhető el](http://www.kre.hu/btk/doc/TO/Adatmodosito_kerveny_leadasa.docx)!

**Továbbá kérem, hogy legyen szíves a Neptun rendszerbe egy igazolványképet feltölteni, melynek feltöltési útmutatója** [**itt érhető el**](http://www.kre.hu/btk/doc/TO/Igazolvanykep_feltoltes_kerveny_leadasa.docx)**!**

Kérem, látogasson el a ***2018/2019. tanévre felvett hallgatók részére*** (<http://www.kre.hu/btk/index.php/2015-10-20-12-12-54/2018-2019-tanevre-felvett-hallgatok-reszere.html>) **oldalra, ahol további hasznos információk találhatók, amiket kérem, hogy tekintsen meg:**

A 2018/2019-as tanév rendje; 2018/2019. tanév tanulmányi tájékoztató; A félévre történő bejelentkezés lépései; A tárgyfelvétel lépései; Szolgáltatási díjtáblázat a 2018/2019-as tanévben; Részletfizetési kérelem *(leadási határideje: 2018. augusztus 24. Dékáni Hivatal)*, Tájékoztatás nyelvtanulási lehetőségekről; Diákigazolvány igénylésének menete;

**Diákhitellel kapcsolatos ügyek intézése**: Bede-Fazekas Edit (E-mail: [bedefazekas.edit@kre.hu](mailto:bedefazekas.edit@kre.hu) Telefon: +36 (1) 483 28 99

Diákhitel kérelmek benyújtási határideje: 2018. augusztus 30. (Tanulmányi Osztály, Bede-Fazekas Edit)

**Tanulmányi szakfelelősök:** <http://www.kre.hu/btk/index.php/2015-10-20-12-12-54/tanulmanyi-osztaly.html> linken.

**Az önköltséges felvett hallgatók fizetési kötelezettsége a 2018/2019. tanév I. félévében**:

**Japanológia: 300 000,- Ft./félév; Anglisztika (angol nyelven) (nappali-levelező): 300 000,- Ft./félév; Irodalom- és kultúratudomány: 300 000,- Ft./félév; Néderlandisztika: 300 000,- Ft./félév; Német nyelv, irodalom és kultúra: 300 000,- Ft./félév; Művészettörténet (nappali-levelező): 300 000,- Ft./félév; Kommunikáció és médiatudomány (nappali-levelező): 400 000,- Ft./félév; Szociológia: 250 000,- Ft./félév; Vallástudomány (nappali-levelező): 300 000.- Ft/félév; Történelem: 300 000,- Ft./félév; Színháztudomány (nappali – levelező): 300 000,- Ft./félév;**

**tanári [2-4-5 félév [angol nyelv és kultúra tanára]]: 320 000,- Ft./félév; tanári [2-4-5 félév [német nyelv és kultúra tanára]]: 320 000,- Ft./félév; tanári [2-4-5 félév [magyartanár]]: 320 000,- Ft./félév; tanári [2-4-5 félév [magyar mint idegen nyelv tanára]]: 320 000,- Ft./félév; tanári [2 félév [holland nyelv és kultúra tanára]]: 320 000,- Ft./félév; tanári [2-4-5 félév [történelemtanár és állampolgári ismeretek tanára]]: 320 000,- Ft./félév**

Felhívom a figyelmét arra, hogy csak az az önköltséges képzésre felvett leendő hallgató iratkozhat, aki az önköltség összegét befizette, az erről szóló igazolást iratkozáskor bemutatta. **Számlára történő beérkezési határidő: 2018. augusztus 24. (péntek).**

**A befizetéskor kérem, hogy a közlemény rovatban tüntesse fel NEPTUN-KÓDJÁT a következőképpen: NK-Neptun-kód.**

Tájékoztatom, hogy az önköltség befizetése csak a Neptun Egységes Tanulmányi Rendszeren – gyűjtőszámlán – keresztül történhet. Ennek módjáról a <http://www.kre.hu/portal/index.php/neptun.html> ([www.kre.hu](http://www.kre.hu) -> Neptun) menüpontja alatt talál információt (számlakérés, befizetés módja, tétel kiírás, általános pénzügyi tájékoztatás, általános tájékoztatás Neptun használatáról, stb). Kérem, szíveskedjen eszerint eljárni!

**Csekkes befizetést nem fogadhatunk el!**

Budapest, 2018. július 31.

Üdvözlettel: Határ Anita s. k.

*Tanulmányi osztályvezető*